***Iepirkuma ALNA 2023/8***

***2.pielikums***

**Tehniskā specifikācija**

**Daudzdzīvokļu dzīvojamās mājas jumta atjaunošana, Tālavas ielā 9, Alūksnē**

|  |  |
| --- | --- |
| Objekta adrese | Tālavas iela 9, Alūksne |
| Grupa | II grupa |
| Būvniecības veids | Remontdarbi |
| Veicamo darbu mērķis | Veikt esošā jumta seguma demontāžu un jauna jumta seguma montāžu, saglabājot esošo jumta seguma ģeometriju un slīpumu  Remontējamā jumta platība 520 m2 |

1. Iepirkuma mērķis ir veikt ēkas jumta remontu 520 m2 platībā, veicot esošā jumta seguma demontāžu un jaunā seguma montāžu.
2. Darbu veikšanas vieta ir Tālavas iela 9, Alūksne
3. Zemesgabals un ēka, kurā ir veicami būvdarbi ir daudzdzīvokļu dzīvojamās mājas kopības īpašums.
4. Darbiem ir nepieciešama būvatļauja
5. Galveno Darbu raksturlielumi norādīti darba apjomu sarakstā “Darbu apjomu tabula” — iepirkuma 3. pielikumā.
6. Paredzamais Darbu izpildes laiks ir **5 mēneši** no līguma noslēgšanas dienas**.**
7. Veiktajiem Darbiem tiek noteikts garantijas laiks – **36** mēneši no ekspluatācijā nodošanas brīža.
8. Pirms finanšu piedāvājuma sastādīšanas patstāvīgi apmeklēt objektu, veikt būvdarbu apjomu pārbaudi. Pretendents ir atbildīgs par kļūdām piedāvājumā, kas ir radušās nepareizi saprotot vai interpretējot Tehniskajā specifikācijā noteiktās prasības. Visi apjomi, kuri ir doti Tehniskajā specifikācijā, pretendentam ir jāpārbauda, un pēc piedāvājuma iesniegšanas pretendents nevar atsaukties uz nepilnīgu Tehnisko specifikāciju.
9. Finanšu piedāvājumā pretendentam ir jāiekļauj visi darbi, tai skaitā izdevumi darbaspēka mobilizācijai, būvlaukuma, ja nepieciešams, iekārtošanai un uzturēšanai, ūdenim, elektrībai u.c.
10. Būvdarbi būvuzņēmējam ir jāizpilda ar savām iekārtām, konstrukcijām, materiāliem, mehānismiem, darbaspēku. Visiem nepieciešamajiem ekspluatācijas materiāliem ir jābūt iekļautiem būvuzņēmēja finanšu piedāvājumā, vadoties pēc tehnoloģiskās nepieciešamības, bez speciāla pasūtītāja pieprasījuma.
11. Būvuzņēmējam pienākums ir patstāvīgi sekot līdzi ieklāto materiālu un veikto darbu kvalitātei.
12. Būvuzņēmēja būvniecības tehnoloģijai un darba organizācijai jānodrošina iespēju pasūtītājam kontrolēt darbu gaitu un apjomus.
13. Par pielietoto materiālu, izpildīto darbu kvalitāti atbild būvuzņēmējs. Būvuzņēmējs pārbaudes, defektu konstatēšanu un novēršanu veic par saviem līdzekļiem.
14. Pasūtītājs jebkurā brīdī var veikt izpildīto darbu, izmantoto būvizstrādājumu, tehnisko risinājumu pārbaudi un testēšanu. Darbu apturēšana, kas radusies uz pārbaudes brīdi vai pārbaudes negatīvo rezultātu dēļ, netiks uzskatīta par iemeslu Būvdarbu veikšanas termiņa pagarināšanai.
15. Līguma darbības laikā darbuzņēmējam jābūt spēkā esošām celtniecības darbu/būvspeciālistu civiltiesiskās atbildības obligātās apdrošināšanas polisēm.
16. Veicot darbus, nepieciešamības gadījumā, uzstādīt atsevišķu elektrisko skaitītāju ūdens un elektroenerģijas patēriņa uzskaitei. Pēc remontdarbu pabeigšanas, apmaksāt par izmantoto ūdeni un elektroenerģiju SIA “Alūksnes nami”.
17. Visiem materiāliem jābūt sertificētiem saskaņā ar Latvijas Republikas standartiem un normatīviem dokumentiem. Pēc Pasūtītāja pieprasījuma Pretendentam jāiesniedz materiālu sertifikātus, kuri apliecina produkcijas atbilstību drošības un kvalitātes prasībām, kā arī Latvijas Republikas standartiem un normatīviem.
18. Lokālās tāmes sastādīt saskaņā ar spēkā esošajiem Latvijas Republikas Ministru kabineta 03.05.2017. noteikumiem Nr.239 „Noteikumi par Latvijas būvnormatīvu LBN 501-17 "Būvizmaksu noteikšanas kārtība"”.
19. Visus būvdarbus veikt ievērojot būvniecības tehnoloģijas, normatīvus un tehniskus noteikumus. Kā arī nodrošināt ugunsdrošības, darba drošības un vides aizsardzības normu ievērošanu un izpildi. Darbu veikšanas laikā Pretendenta pienākums nodrošināt kartību darba vietā. Pēc darbu pabeigšanas uzkopt darba vietu.
20. Visi darba organizācijas izdevumi paredzēti virsizdevumu sadaļā.
21. **Iepirkums tiek veikts un iepirkuma līgumu paredzēts izpildīt (un finansēt) saskaņā ar “Attīstības finanšu institūcija Altum” AS (vai kredītiestādes) pakalpojumu — Daudzdzīvokļu māju remonta aizdevums — prasībām un nosacījumiem, un saskaņā ar daudzdzīvokļu dzīvojamās mājas, Tālavas ielā 9, Alūksnē dzīvokļu īpašnieku kopības lēmumu.**
22. **Pasūtītājs nosaka nosacījumus pie kuru izpildes Pasūtītājs slēgs iepirkuma līgumu, ja:**
    1. **Pasūtītāja iepirkums (procedūra) tiks pabeigta ar rezultātu un Pasūtītājs iegūst tiesību slēgt iepirkuma līgumu saskaņā ar Publisko iepirkumu likuma nosacījumiem;**
    2. **Pasūtītājs saņems daudzdzīvokļu dzīvojamās mājas, Tālavas ielā 9, Alūksnē dzīvokļu īpašnieku kopības lēmumu par iepirkuma līguma slēgšanu;**
    3. **Pasūtītājs un daudzdzīvokļu dzīvojamās mājas, Tālavas ielā 9, Alūksnē dzīvokļu īpašnieku kopība saņems nepieciešamā finansējuma apstiprinājumu;**
    4. **Pasūtītājs saņems kapitālsabiedrības kapitāla daļu turētāja piekrišanu iepirkuma līguma slēgšanai.**
23. **Pasūtītājam konstatējot, ka kāds no 22. punktā minētajiem nosacījumiem neiestāsies, ir tiesības pārtraukt vai izbeigt iepirkuma procedūras un neslēgt iepirkuma līgumu.**

**Pielikumā: *Būvniecības ieceres dokumentācija.***